കേരളത്തില് പ്ലസ് വണ് പരീക്ഷകള് ഓഫ്ലൈനായി നടത്താം : സുപ്രീം കോടതി ന്യുഡല്ഹി: കേരളത്തിലെ പ്ലസ് വണ് പരീക്ഷകള് കോവിഡ് മാനദണ്ഡം പാലിച്ച് ഓഫ്ലൈനായി നടത്താമെന്ന് സുപ്രീം കോടതി. സര്ക്കാര് നല്കിയ വിശദീകരണം തൃപ്തികരമാണെന്ന് കോടതി ചൂണ്ടിക്കാട്ടി. പരീക്ഷ റദ്ദാക്കണമെന്ന ഹര്ജികള് തള്ളിക്കൊണ്ടാണ് കോടതിയുടെ സുപ്രധാന ഉത്തരവ്. അതെ സമയം നീറ്റ് പരീക്ഷയും ഓഗസ്റ്റില് ടെക്നിക്കല് പരീക്ഷയും വിജയകരമായി നടത്തിയ സാഹചര്യത്തില് പ്ലസ് വണ് പരീക്ഷയും നടത്താന് കഴിയുമെന്ന് സര്ക്കാര് കോടതിയില് ചൂണ്ടിക്കാട്ടി. നേരത്തെ പരീക്ഷ നടത്തിപ്പുമായി ബന്ധപ്പെട്ട് കോടതി ആശങ്ക പ്രകടിപ്പിച്ചപ്പോള് മൂന്നാം തരംഗത്തിന്റെ ഭീഷണി നിലനിന്നിരുന്നു . എന്നാല് ഇപ്പോള് അത്തരമൊരു ഭീഷണി നിലനില്ക്കുന്നില്ലെന്ന വിദഗ്ധര് ചൂണ്ടിക്കാട്ടിയതായി കോടതി വ്യക്തമാക്കി. 7 ലക്ഷം പേര് ഓഫ്ലൈനായി നീറ്റ് പരീക്ഷ എഴുതിയത് പരാമര്ശിച്ചുകൊണ്ടാണ് കേരളത്തിന്റെ ഹര്ജി അനുവദിച്ചത്. ജസ്റ്റിസ് എ.എം ഖാന്വില്ക്കര് അധ്യക്ഷനായ ബഞ്ചിന്റേതാണ് ഉത്തരവ്. ഒക്ടോബറില് മൂന്നാംതരംഗം ഉണ്ടാകുന്നതിന് മുമ്ബ് പരീക്ഷ പൂര്ത്തിയാക്കാനാകുമെന്നാണ് പ്രതീക്ഷയെന്നും കേരളം സുപ്രീം കോടതിയില് ഫയല് ചെയ്ത സത്യവാങ്മൂലത്തില് വ്യക്തമാക്കിയിരുന്നു. സര്ക്കാരിന്റെ ഉറപ്പ് മുഖവിലയ്ക്കെടുത്താണ് ഓഫ്ലൈന് പരീക്ഷയ്ക്ക് എതിരായ ഹര്ജികള് സുപ്രീം കോടതി തള്ളിയത്. ഏപ്രിലില് എസ്എസ്എല്സി, പ്ലസ് ടു പരീക്ഷകള് സംസ്ഥാനം കോവിഡ് പ്രോട്ടോകോള് പാലിച്ച് നടത്തിയിരുന്നു. പ്ലസ് ടു പരീക്ഷയ്ക്ക് ഒപ്പമായിരുന്നു പ്ലസ് വണ് പരീക്ഷ നടത്തേണ്ടിയിരുന്നത്. എന്നാല് കോവിഡ് പ്രോട്ടോകോള് പ്രകാരമുള്ള ക്രമീകരണങ്ങള് മൂലമാണ് പരീക്ഷകള് ഒരുമിച്ച് നടത്താന് കഴിയാതിരുന്നതെന്നും സത്യവാങ്മൂലത്തില് സര്ക്കാര് വ്യക്തമാക്കിയിരുന്നു .The post കേരളത്തില് പ്ലസ് വണ് പരീക്ഷകള് ഓഫ്ലൈനായി നടത്താം : സുപ്രീം കോടതി first appeared on MalayalamExpressOnline.